Document ID: 32015D0217

PROVEDBENA ODLUKA KOMISIJE (EU) 2015/217
оd 10. travnja 2014.
o odobravanju državama članicama da donesu određena odstupanja u skladu s Direktivom 2008/68/EZ Europskog parlamenta i Vijeća o kopnenom prijevozu opasnih tvari
(priopćeno pod brojem dokumenta C(2014) 2292)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (1), a posebno njezin članak 6. stavke 2. i 4.,
budući da:
(1)
U Prilogu I. odjeljku I.3, Prilogu II. odjeljku II.3 i Prilogu III. odjeljku III.3 Direktivi 2008/68/EZ nalaze se popisi nacionalnih odstupanja kojima se dopušta da se uzmu u obzir posebne nacionalne okolnosti. Nova nacionalna odstupanja zatražena su u određenim državama članicama.
(2)
Ta odstupanja treba odobriti.
(3)
S obzirom na to da Prilog I. odjeljak I.3 Prilog II. odjeljak II.3 i Prilog III. odjeljak III.3 treba prilagoditi, primjereno je, radi jasnoće, zamijeniti ih u cijelosti.
(4)
Direktivu 2008/68/EZ treba stoga na odgovarajući način izmijeniti.
(5)
Mjere predviđene ovom Odlukom u skladu su s mišljenjem Odbora za prijevoz opasnih tvari uspostavljenog Direktivom 2008/68/EZ,
DONIJELA JE OVU ODLUKU:
Članak 1.
Države članice navedene u Prilogu ovlaštene su da za prijevoz opasnih tvari unutar svojeg državnog područja provode odstupanja utvrđena u tom Prilogu.
Ta odstupanja primjenjuju se bez diskriminacije.
Članak 2.
Prilog I. odjeljak I.3, Prilog II. odjeljak II.3 i Prilog III. odjeljak III.3 Direktivi 2008/68/EZ mijenjaju se u skladu s Prilogom ovoj Odluci.
Članak 3.
Ova je Odluka upućena državama članicama.
Sastavljeno u Bruxellesu 10. travnja 2014.

Labels: 8
15